Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 183/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Neszmély/Neszmélyi«

PDO-HU-A1335-AM02

Meddelelsesdato: 9. februar 2022

BESKRIVELSE AF OG BEGRUNDELSE FOR DEN GODKENDTE ÆNDRING

Udvidelse af det afgrænsede område — Inddragelse af kommunerne Bana og Bokod i vinområdet

a) Afsnit i produktspecifikationen, som berøres: — IV. Afgrænset område — VIII. Yderligere betingelser, 4. Mindre geografiske enheder, der kan angives på etiketten

b) Afsnit i enhedsdokumentet, som berøres: — Kapitel 6: Afgrænset geografisk område — Kapitel 9: Yderligere betingelser, regler vedrørende betegnelser, kommuner, der kan angives

c) Begrundelse: De to kommuner var tidligere en del af det historiske vindyrkningsområde, hvor der stadig findes vindyrkningstraditioner. Vinavlerne i kommunerne ønsker igen at tilslutte sig produktionsområdet. Undersøgelser har vist, at jordbunds-, klima-, vindyrknings- og vinfremstillingsforholdene i disse kommuners produktionsområder ikke adskiller sig fra forholdene i produktionsområdet med den beskyttede oprindelsesbetegnelse Neszmély. Kendetegnene ved de vinavlsprodukter, der er fremstillet af druer fra dette område, svarer til dem, der er omhandlet i produktspecifikationen.

ENHEDSDOKUMENT

1. Produktets betegnelse(r)

Neszmély

Neszmélyi

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinene

1. Hvidvin

KORTFATTET TEKSTBESKRIVELSE

Vinenes farve varierer fra lysegrøn til strågul. Tørre, halvsøde eller søde hvidvine med en udpræget syrlighed, en sekundær aroma med lidt eller intet spor af fadlagring. Deres karakteristiske træk er en krydret, blomsteragtig eller frugtagtig aroma. Bortset fra sammenstukne vine afspejler vinene altid tydeligt de særlige kendetegn ved hver sort. Vinenes maksimale totale sukkerindhold er 263 g/l. De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

2. Rosévin

KORTFATTET TEKSTBESKRIVELSE

Svagt lyserøde, lyserøde, violette eller laksefarvede (løgfarvede) vine med en fremtrædende syrlighed, frugtagtig aroma og smag og intet spor af fadlagring. Vinenes maksimale totale sukkerindhold er 263 g/l. De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

3. Rødvin

KORTFATTET TEKSTBESKRIVELSE

Rødvinenes farve varierer fra mørk violet til rubinrød og undertiden mere intens rubinrød, og de har en ren karakter af røde bær og en udpræget syrlighed. Der er tale om ungdommelige vine med lette aromaer af eg og tannin. De er typisk beregnet til at blive drukket unge. Vinenes maksimale totale sukkerindhold er 263 g/l. De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 4,5 g/l udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l)

4. Mousserende vin

KORTFATTET TEKSTBESKRIVELSE

Lys strågul farve med en livlig, udtalt syrlighed og en varieret duft, men for det meste med en karakter af frugt med hvidt kød. Middel intensitet og langvarig livlighed. De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 5 g/l udtrykt i vinsyre Maksimalt indhold af flygtige syrer (i meq/l) 13,33 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Ønologiske fremgangsmåder, som ikke er tilladt

Relevant restriktion vedrørende vinfremstillingen

Med undtagelse af mousserende vin kan sødning foretages med koncentreret most eller rektificeret koncentreret most, der er fremstillet i Neszmély-vinområdet.

Det er forbudt at berige eller søde vine med angivelsen »töppedt szőlőből készült bor« [vin fremstillet af let tørrede druer] eller »késői szüretelésű bor« [sent høstet vin].

Mousserende vin må kun fremstilles efter de almindelige metoder med traditionel lagring på flasker.

Sukkerindholdet af den mousserende vin kan være brut, tør, halvtør eller halvsød.

2. Regler for druedyrkning (1)

Dyrkningsmetode

1. Regler for opbinding og beskæring af vinstokken: a. For vindyrkningsarealer, der er beplantet før den 1. august 2010, kan vinavlsprodukter med den beskyttede oprindelsesbetegnelse Neszmély fremstilles af druer, der er høstet på vindyrkningsarealer med en tidligere godkendt beplantningstæthed og dyrkningsmetode, forudsat at produktionen fortsætter på vindyrkningsarealet. b. For vindyrkningsarealer, der er tilplantet efter den 1. august 2010: i) Paraplybeskæring ii. Moserbeskæring iii. Sylvozbeskæring iv. Lav, middelhøj og høj kordonbeskæring v. Guyotbeskæring vi. Topbeskæring vii. Gobeletbeskæring

2. Regler for beplantningstæthed på vindyrkningsarealet: a. For vindyrkningsarealer, der er beplantet før den 1. august 2010, kan vinavlsprodukter med den beskyttede oprindelsesbetegnelse Neszmély fremstilles af druer, der er høstet på vindyrkningsarealer med en tidligere godkendt beplantningstæthed, forudsat at produktionen fortsættes på vindyrkningsarealet. b. For vindyrkningsarealer, der er tilplantet efter den 1. august 2010: mindst 3 333 vinstokke/ha

3. Regler for druedyrkning (2)

Dyrkningsmetode

3. Udbyttegrænser a. Til fremstilling af Neszmélyi II/1 BOB-vin og mousserende vin af typen Neszmélyi II/2 kan der anvendes druer fra vindyrkningsarealer med et maksimalt udbytte på 100 hl/ha ny vin på bærmen. For druer, der er bestemt til salg, er det maksimale udbyttet 14 t/ha. b. Neszmély II/1 BOB-vine med angivelse af kommunen kan fremstilles af ny vin på bærmen med et maksimalt udbytte på 100 hl/ha fremstillet af druer med et maksimalt udbytte på 14 t/ha. c. Alle typer Neszmély II/1-vine kan fremstilles med angivelse af skråningens navn, jf. punkt 4.2, forudsat at udbyttet ikke overstiger 80 hl ny vin på bærmen eller 11,5 t/ha for så vidt angår druer til salg. d. Når udtrykket »töppedt szőlőből készült bor« [vin fremstillet af delvist tørrede druer] eller »késői szüretelésű bor« [sent høstede druer] anvendes, kan der anvendes ny vin på bærmen med et maksimalt udbytte på 50 hl/ha fremstillet af druer med et maksimalt udbytte på 7 t/ha.

4. Druernes kvalitet (naturligt sukkerindhold (g/l) og potentielle alkoholindhold (tf %)): — For vin mindst 153 g/l — 9 % vol. og højst 263 g/l — 15,5 % vol. — For mousserende vin mindst 153 g/l — 9 % vol. og højst 190 g/l — 11 % vol.

5.2. Maksimale udbytter

1. Vin 100 hektoliter pr. hektar

2. Vin, der bærer skråningens navn 80 hektoliter pr. hektar

3. Vin 14 000 kg druer pr. hektar

4. Vin, der bærer skråningens navn 11 500 kg druer pr. hektar

5. Mousserende vin 100 hektoliter pr. hektar

6. Mousserende vin 14 000 kg druer pr. hektar

6. Afgrænset geografisk område

Beskrivelse af det geografiske område:

Områderne i følgende kommuner, der er klassificeret som klasse I og klasse II alt efter vinmatrikel: Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely og Vértesszőlős.

7. Primær(e) druesort(er)

cabernet franc — cabernet

cabernet franc — carbonet

cabernet franc — carmenet

cabernet franc — gros cabernet

cabernet franc — gros vidur

cabernet franc — kaberne fran

cabernet sauvignon

chardonnay — chardonnay blanc

chardonnay — kereklevelű

chardonnay — morillon blanc

chardonnay — ronci bilé

cserszegi fűszeres

ezerjó — kolmreifler

ezerjó — korponai

ezerjó — szadocsina

ezerjó — tausendachtgute

ezerjó — tausendgute

ezerjó — trummertraube

hárslevelű –– feuilles de tilleul

hárslevelű –– garszleveljü

hárslevelű –– lindeblättrige

hárslevelű –– lipovina

irsai olivér –– irsai

irsai olivér –– muskat olivér

irsai olivér — zolotis

irsai olivér — zolotisztüj rannüj

juhfark –– fehérboros

juhfark –– lämmerschwantz

juhfark –– mohácsi

juhfark –– tarpai

királyleányka — dánosi leányka

királyleányka — erdei sárga

királyleányka — feteasca regale

királyleányka — galbena de ardeal

királyleányka — königliche mädchentraube

királyleányka — königstochter

királyleányka — little princess

kékfrankos — blauer lemberger

kékfrankos — blauer limberger

kékfrankos — blaufränkisch

kékfrankos — limberger

kékfrankos — moravka

leányka — dievcenske hrozno

leányka — feteasca alba

leányka — leányszőlő

leányka — mädchentraube

merlot

olasz rizling — grasevina

olasz rizling — nemes rizling

olasz rizling –– olaszriesling

olasz rizling — riesling italien

olasz rizling — risling vlassky

olasz rizling — taljanska grasevina

olasz rizling –– welschriesling

ottonel muskotály –– miszket otonel

ottonel muskotály — muscat ottonel

ottonel muskotály — muskat ottonel

pinot blanc — fehér burgundi

pinot blanc — pinot beluj

pinot blanc — pinot bianco

pinot blanc — weissburgunder

pinot noir — blauer burgunder

pinot noir — kisburgundi kék

pinot noir — kék burgundi

pinot noir — kék rulandi

pinot noir — pignula

pinot noir — pino csernüj

pinot noir — pinot cernii

pinot noir — pinot nero

pinot noir — pinot tinto

pinot noir — rulandski modre

pinot noir — savagnin noir

pinot noir — spätburgunder

rajnai rizling — johannisberger

rajnai rizling — rheinriesling

rajnai rizling — rhine riesling

rajnai rizling — riesling

rajnai rizling — riesling blanc

rajnai rizling — weisser riesling

rizlingszilváni — müller thurgau

rizlingszilváni — müller thurgau bijeli

rizlingszilváni — müller thurgau blanc

rizlingszilváni — rivaner

rizlingszilváni — rizvanac

sauvignon — sauvignon bianco

sauvignon — sauvignon bijeli

sauvignon — sauvignon blanc

sauvignon — sovinjon

szürkebarát — auvergans gris

szürkebarát — grauburgunder

szürkebarát — graumönch

szürkebarát — pinot grigio

szürkebarát — pinot gris

szürkebarát — ruländer

sárga muskotály — moscato bianco

sárga muskotály — muscat blanc

sárga muskotály — muscat bélüj

sárga muskotály — muscat de frontignan

sárga muskotály — muscat de lunel

sárga muskotály — muscat lunel

sárga muskotály — muscat sylvaner

sárga muskotály — muscat zlty

sárga muskotály — muskat weisser

sárga muskotály — weiler

sárga muskotály — weisser

tramini –– gewürtztraminer

tramini — roter traminer

tramini — savagnin rose

tramini — tramin cervené

tramini — traminer

tramini — traminer rosso

zenit

zweigelt –– blauer zweigeltrebe

zweigelt –– rotburger

zweigelt –– zweigeltrebe

8. Tilknytning til det geografiske område

8.1. Vin og mousserende vin (1)

1. Beskrivelse af det afgrænsede geografiske område:

a) Naturlige faktorer

Klimaet og vejrforholdene i vinområdet er afbalancerede. Antallet af solskinstimer ligger mellem 1 950 og 2 000 og nedbørsmængden mellem 550 og 650 mm. Jordbunden består primært af brun skovjord med en base af mergel i lavlandsområdet Ászár og af løss, kalksten, dolomit og sandsten i bjergområdet Neszmély. Løssaflejringerne giver vin af høj kvalitet. På grundlag af de økologiske forhold hører langt størstedelen af vinmarkerne i vinområdet til matrikelklasse I. Området med den højeste værdi ligger i Dunaszentmiklós (366).

De fleste vinmarker ligger i den vestlige del af Gerecse. Donau ligger mod nord og den lille ungarske slette mod vest. Donau har skabt et mikroklima på de milde nordlige skråninger. Det sollys, der reflekteres fra flodens overflade, især om eftermiddagen, er godt for drueproduktionen.

De bølgende bakker og det moderat kølige og fugtige vejr, der er lidt mindre solrigt end gennemsnittet for Ungarn, og som er begunstiget af Donaus mikroklima, fremmer produktionen af vine, der er rige på aroma og smag.

b) Menneskelige faktorer

Donau danner grænse med Romerriget. I det 2. århundrede efter vor tidsregning beordrede kejser Probus de soldater, der var stationeret her, til at plante vinstokke på Gerecse-bjergkædens skråninger over for Donau. Vinområdets historie stammer fra denne periode. En gravsten, der er fundet på vinmarken Szaller på Ispita-højdedraget i Esztergom, dokumenterer, at der har været dyrket vin. Gravstenen viser en romersk kriger og en kvinde med en dreng imellem sig, der holder et drikkebæger. Relieffet er omkranset af vinstokke.

Ifølge samtidige skriftlig kilder havde området omkring Neszmély og Dunaalmás sin storhedstid efter den ungarske erobring og grundlæggelse af staten, da Esztergom blev hovedstad i landet. I 1422 var Neszmély stadig en by. De omkringliggende vinmarker, frugtplantager og skove har tiltrukket mange besøgende, herunder ungarske konger. Den første, der virkelig gjorde Neszmély-vinene kendt, var kong Sigismund, som drak områdets vine, selv under sit lange fravær.

Vindyrkningen begyndte at blomstre igen efter afslutningen af den osmanniske besættelse. I Maria Theresas regeringstid var der en omfattende vinhandel i området. Neszmély-vinene, der selv på det tidspunkt var de mest stabile og karakterfulde vine næst efter Somló-vinene, kunne modstå transport over vand og blev derfor kendt i næsten hele Europa. Klostret Klosterneuburg havde sin egen kælder og sine egne vinmarker i Dunaalmás, og vin fra området blev endog serveret for paven.

Ferenc Schams (1780-1839) var den første, der skrev en omfattende monografi om de ungarske vinområder. På det tidspunkt var Neszmély-vinene angiveligt først fuldstændigt drikkeklare efter 4 eller 5 år, og jo ældre de var, desto tydeligere trådte deres gyldne farve frem. I 1832 skrev Ferenc Schams følgende: »Neszmély-vin er utvivlsomt den bedste vin i Komárom-distriktet, den fineste hvide bordvin i Ungarn, og er kendt både hjemme og i udlandet for sin gode kvalitet og holdbarhed og samt meget delikate smag«. I anden halvdel af det 19. århundrede udgjorde vingodset Eszterházy og vingården i Ászár basen for Neszmély-vinområdet, der blev etableret i 1897.

I 1905 oprettede grev Ferenc Eszterházy en kongelig fabrik for mousserende vin på vingården, der blev opført i den engelske have i Tata i 1772.

Phylloxera-epidemien satte en stopper for den blomstrende drue- og vinproduktion. Vindyrkningsarealet faldt til næsten en tredjedel, og kvaliteten faldt også kraftigt med opdyrkningen af sandområder. Set fra en positiv synsvinkel spredte Olaszrizling-sorten, der var af fransk oprindelse, sig efter phylloxera-epidemien over hele vinområdet og voksede godt her. De tidligere druesorter blev erstattet af nye. Kadarka og Rácfekete blev marginaliseret og erstattet af de veletablerede sorter Olaszrizling, Mézesfehér og Góhér, Piros veltelíni, Zöldszilváni og Ezerjó. Kékfrankos og Oportó var også blandt de røde druesorter, der blev produceret her.

2. Beskrivelse af vinene

Det naturlige miljø og de historiske traditioner, der er beskrevet ovenfor, samt de ændringer af druesorterne, der har fundet sted i de sidste 15 år, gør det muligt at fremstille vine med forskellig stil i Neszmély-området. Denne mangfoldighed er baseret på den behagelige og karakteristiske syrlighed, der skyldes de klimatiske forhold i vinområdet. Den syrlige rygrad danner grundlag for den fyldige, intense smag, som giver mulighed for længere lagring og er resultatet af de forskellige jordbundsforhold. Moderne vinfremstillingsteknikker fremmer også produktionen af livlige og friske vine med et højt indhold af frugtagtige og primære aromaer, som fremstilles af druer med ovennævnte kendetegn.

Vinene med den beskyttede oprindelsesbetegnelse Neszmély i området er hvidvine, der afspejler de særlige kendetegn ved hver sort, er rige på aroma og smag med et fint syreindhold og fremstilles til konsum inden for 1-2 år.

Vine af denne type fremstilles hovedsagelig af sorterne Chardonnay, Szürkebarát, Irsai Olivér, Cserszegi fű szeres, Sauvignon og Királyleányka.

Traditionelle sorter som Olaszrizling, Szürkebarát, Ezerjó og Rizlingszilváni giver meget gode vine med ovennævnte stil, men i de flade områder af vindistriktet har vinene mindre duft og mere af den enkelte sorts karakteristiske aromaer og er mere fyldige.

8.2. Vin og mousserende vin (2)

3. Sammenhængen mellem produktionsområdet, menneskelige faktorer og produktet

Alle typer Neszmély-vin er kendetegnet ved en behagelig, karakteristisk syrlig rygrad. Det afbalancerede, moderat fugtige vejrlig fremmer dannelsen af stærke syrer. Vinavlerne i området udsøgte sig bakker, skråninger med udsigt over Donau og områder med gode jordbundsforhold, hvor der ud over den særlige syrlighed også kunne udvikle sig behagelige smagsnuancer og aromaer.

Producenterne af Neszmély har altid udnyttet vinenes høje syreindhold og fyldighed.

— I middelalderen var der en omfattende vinhandel, fordi Neszmély-vinene kunne modstå lange perioder med transport ad vandveje (Donau) og over land.

— Da der var stor efterspørgsel efter vine, som havde lagret længe, blev vine som Neszmélyi Olaszrizling eller Etei Ezerjó markedsført efter en lang periode med lagring på træfade, efter at der havde udviklet sig særlige aldersrelaterede aromaer.

— I områder med gunstige jordbundsforhold og god beliggenhed blev der fremstillet søde vine af sent modne, let tørrede druer såsom Ászári Szürkebarát.

— Den karakteristiske syrlige rygrad gør det også muligt at fremstille en frisk og livlig Neszmély-vin med en intens aroma, der afspejler de enkelte sorters særlige kendetegn. I dag er det i overensstemmelse med efterspørgslen på markedet hovedsagelig Neszmély-vine, som sælges.

En vinproducent fra regionen fik som anerkendelse for sine Neszmély-vine tildelt prisen »Winemaker of the Year« i Det Forenede Kongerige i 1997 og i Ungarn i 1999. Vingårdene i Neszmély vandt titlen »Winery of the Year« i 2004 og 2009.

9. Andre vigtige betingelser (emballering, mærkning og andre krav)

Regler vedrørende betegnelser (1)

Retlig ramme:

Af en organisation, der forvalter BOB’en/BGB’en, såfremt det foreskrives i den pågældende medlemsstat

Type yderligere betingelse:

Supplerende bestemmelser vedrørende mærkning

Beskrivelse af betingelsen:

a) For Neszmély II/1-vine med angivelse af kommunens navn på etiketten skal mindst 85 % af druerne stamme fra vindyrkningsarealer i klasse I eller II i den pågældende kommune, og op til 15 % af de forarbejdede druer kan stamme fra andre dele af det afgrænsede produktionsområde for Neszmély.

b) For vine med angivelse af skråningens navn skal 100 % af de forarbejdede druer stamme fra denne skråning.

c) Der er ikke andre obligatoriske krav til etiketter end dem, der er fastsat i den gældende lovgivning og i litra h) nedenfor.

d) Følgende traditionelle udtryk, andre begrænsede udtryk eller andre udtryk, der henviser til fremstillingsmetoden, kan anvendes til at beskrive hver vintype:

Hvidvin: »késői szüretelésű bor« [sent høstet vin], »muzeális bor« [historisk vin], »primőr« [primeur] eller »újbor« [ny vin], »virgin vintage« eller »első szüretelésű bor« [vin af første høst], »hordóban erjesztett bor« [fadgæret vin] »hordóban érlelt bor« [fadlagret vin], »barrique bor« [barrique-vin], »töppedt szőlőből készült bor« [vin fremstillet af let tørrede druer], »prémium bor« [præmiumvin], »Cuvée« eller »Küvé«

Rosévin: »Cuvée« or »Küvé«

Rødvin: »muzeális bor« [historisk vin], »virgin vintage« eller »első szüretelésű bor« [vin af første høst], »hordóban erjesztett bor« [fadgæret vin], »hordóban érlelt bor« [fadlagret vin], »barrique bor« [barrique-vin], »prémium bor« [præmiumvin], »Cuvée« eller »Küvé«

Regler vedrørende betegnelser (2)

Retlig ramme:

Af en organisation, der forvalter BOB’en/BGB’en, såfremt det foreskrives i den pågældende medlemsstat

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Navne på kommuner, som kan angives:

Kommuner beliggende i Komárom-Esztergom Amt:

Ászár, Baj, Bajót, Bana, Bársonyos, Bokod, Császár, Csép, Dunaalmás, Dunaszentmiklós, Esztergom, Ete, Kerékteleki, Kesztölc, Kisbér, Kocs, Lábatlan, Mocsa, Mogyorósbánya, Nagyigmánd, Neszmély, Nyergesújfalu, Süttő, Szomód, Tata, Tát, Tokod, Vérteskethely og Vértesszőlős

Kun vin, der udelukkende er fremstillet af druer, som er dyrket inden for en kommunes administrative grænser, kan markedsføres under denne kommunes navn.

Navne på de kommuner, der kan angives:

Dunaszentmiklós: Bokrosi-dűlő

Neszmély: Előharaszt, Gőte-oldal, Határszél, Korma föle, Madari-hát, Meleges-hegy, Pap-hegy, Páskom, Pörösök, Sós-hegy, Ürge-hegy og Várhegy

Szomód: Borsos-diós, Kalács-hegy

Tata: Grébics-hegy, Látó-hegy og Látó-hegy föle

Link til produktspecifikationen

https://boraszat.kormany.hu/neszmely

(1) EUT L 9 af 11.1.2019, s. 2.